ඕස්ට්‍රේලියානු ප්‍රකෝටිපති කැසිනෝ ව්‍යාපාරික ජේම්ස් පැකර් කොළඹ - කොටුව - සම්බෝධි විහාරස්ථානය ආසන්නයේ ඉදිකිරීමට සැළසුම් කර ඇති කැසිනෝ පුරවරය සම්බන්ධයෙන් මේ දිනවල සමාජයේ කථාබහක් මතුව තිබෙනවා.අද (10) පෙරවරුවේ මහනුවර දළදා මාළිගා පරිශ්‍රයේදී මාධ්‍ය වෙත අදහස් දක්වමින් අස්ගිරි පාර්ශවයේ මහා නායක පූජ්‍ය උඩුගම ශ්‍රී බුද්ධ රක්ඛිත හිමියන් කියා සිටියේ මෙම කැසිනෝ පුරවරය සම්බෝධි විහාරස්ථානය ආසන්නයේ ඉදි කළහොත් තමන් ඊට විරෝධය පළකරමින් මහ මගට බැසීමට වුවද සූදානම් බවයි.